turjo4nis/wikipedia-bn-dump-20250701 huggingface dataset:
পোস্টস্ক্রিপ্ট

পোস্টস্ক্রিপ্ট () একটি স্ট্যাক-ভিত্তিক প্রোগ্রামিং ভাষা। যা ইলেকট্রনিক এবং ডেস্কটপ প্রকাশনার ক্ষেত্রে সবচেয়ে বেশি ব্যবহৃত হয়। তবে টুরিং সম্পূর্ণ প্রোগ্রামিং ভাষা হিসাবে, পোস্টস্ক্রিপ্ট অন্যান্য অনেক উদ্দেশ্যেও ব্যবহার করা যেতে পারে। ১৯৮২ থেকে ১৯৮৪ পর্যন্ত, ওয়ার্নক, চার্লস গেসকে, ডগ ব্রটজ, এড টাফ্ট এবং বিল প্যাক্সটন অ্যাডোবি সিস্টেমসে এটি তৈরি করেন। এর সর্বশেষ সংস্করণটি হলো পোস্টস্ক্রিপ্ট 3, 1997 সালে প্রথম প্রকাশিত হয়েছিল।

ইতিহাস

পোস্টস্ক্রিপ্ট লেভেল - ১ 
১৯৮৪ সালে, সর্বপ্রথম পোস্টস্ক্রিপ্ট এর প্রথম সংস্করণটি বাজারে প্রকাশিত হয়।

পোস্টস্ক্রিপ্ট লেভেল - 2 
১৯৯১ সালে, পোস্টস্ক্রিপ্ট এর দ্বিতীয় সংস্করণটি চালু হয়। প্রথম সংস্করণের তুলনায় এতে বেশ কিছু সুবিধা অন্তর্ভুক্ত ছিল। যেমন- দ্রুত গতি এবং নির্ভরযোগ্যতা, ইন-রাস্টার ইমেজ প্রসেসিং (RIP) সমর্থন, ইমেজ ডিকম্প্রেশন (উদাহরণস্বরূপ, JPEG ছবিগুলি পোস্টস্ক্রিপ্ট প্রোগ্রাম দ্বারা রেন্ডার করা যেত), কম্পোজিটের ফন্ট সমর্থন, এবং পুনঃব্যবহারযোগ্য বিষয়বস্তু ক্যাশে করার জন্য ফর্ম প্রক্রিয়া।

পোস্টস্ক্রিপ্ট লেভেল - ৩ 
এটি পোস্টস্ক্রিপ্ট এর সর্বশেষ সংস্করণ, যা ১৯৯৭ সালের শেষের দিকে প্রকাশিত হয়। পোস্টস্ক্রিপ্ট 3 বিদ্যমান মালিকানাধীন রঙের ইলেকট্রনিক প্রিপ্রেস সিস্টেমগুলি প্রতিস্থাপনের ক্ষেত্রে উল্লেখযোগ্য ছিল। তারপরে ম্যাগাজিন উৎপাদনের জন্য ব্যাপকভাবে ব্যবহৃত হতো, ধূসর রঙের 4096টি শেড (পোস্টস্ক্রিপ্ট লেভেল 2 এ উপলব্ধ ছিল 256টি) সহ মসৃণ শেডিং অপারেশন প্রবর্তনের মাধ্যমে, সেইসাথে DeviceN, একটি রঙের স্থান যা অতিরিক্ত কালি রং যুক্ত করার অনুমতি দেয়, যৌগিক রঙের পৃষ্ঠাগুলিকে স্পট রঙ বলা হয়।

"Hello world" প্রোগ্রাম 
"Hello World" প্রোগ্রাম, কোনো ভাষায় একটি ছোট প্রোগ্রামের উদাহরণ দেওয়ার প্রথাগত পদ্ধতি। %!PS
 /Courier             % name the desired font
 20 selectfont        % choose the size in points and establish 
                      % the font as the current one
 72 500 moveto        % position the current point at 
                      % coordinates 72, 500 (the origin is at the 
                      % lower-left corner of the page)
 (Hello world!) show  % paint the text in parentheses
 showpage             % print all on the pageor if the output device has a console %!PS
 (Hello world!) =

বহিঃসংযোগ 

 কম্পিউটার হিস্ট্রি মিউজিয়াম: পোস্টস্ক্রিপ্টের প্রাথমিক বিকাশ সম্পর্কে নিবন্ধ (ইংরেজিতে)

প্রোগ্রামিং ভাষা
কারিগরি যোগাযোগ
এডবি সিস্টেমস
চলমান-টাইপকৃত প্রোগ্রামিং ভাষা
অফিস ডকুমেন্ট ফাইল ফরমেট
ভেক্টর গ্রাফিক্স
আন্তঃমহাদেশীয় কাপ (ফুটবল)

ইউরোপীয়ান/দক্ষিণ আমেরিকান কাপ, যা সাধারনভাবে ইন্টারকন্টিনেন্টাল কাপ অথবা টয়োটা কাপ নামে পরিচিত, ছিল একটি ফুটবল প্রতিযোগিতা যেটির আয়োজন করত উয়েফা এবং কনমেবল।

ইতিহাস 
এই ইউরোপের চ্যাম্পিয়ন্স লিগ ও দক্ষিণ আমেরিকার কোপা লিবের্তাদোরেস বিজয়ীদের মাঝে অনুষ্ঠিত হত (সেই বছরগুলিতে বিশ্বের সবচেয়ে শক্তিশালী ক্লাবগুলো)। ১৯৮০ সালের পর সবগুলো প্রতিযোগিতা জাপানে অনুষ্ঠিত হয়েছে।

২০০০ সালে ফিফা ক্লাব বিশ্বকাপ শুরুর আগে এই কাপটিকে বলা হত বিশ্ব ক্লাব চ্যাম্পিয়নশিপ।

২০০৫ সাল থেকে ইন্টারকন্টিনেন্টাল কাপ বন্ধ করে তার স্থানে ফিফা ক্লাব বিশ্বকাপ প্রতিযোগিতা অনুষ্ঠিত হচ্ছে যেটিতে উয়েফা ও কনমেবল ছাড়াও আরও অংশ নিচ্ছে উত্তর আমেরিকান, এশীয়, আফ্রিকান এবং ওশেনীয় বিজয়ীরা।

আসলে এটা ক্লাবের জন্য বিশ্ব কাপ মত আনুষ্ঠানিকভাবে গণ্য করা হয় থেকে ফিফা।

পরিসংখ্যান

আরও দেখুন 
 বিশ্ব চ্যাম্পিয়ন ফুটবল ক্লাবের তালিকা
 ফিফা ক্লাব বিশ্বকাপ
 ফিফা আন্তঃমহাদেশীয় কাপ

তথ্যসূত্র

আরও পড়ুন

বহিঃসংযোগ 

 Intercontinental Club Cup at the RSSSF

আন্তর্জাতিক ক্লাব ফুটবল প্রতিযোগিতা
ফুটবল প্রতিযোগিতা
ফিফা ক্লাব প্রতিযোগিতা
১৯৬০-এ প্রতিষ্ঠিত পুনরাবৃত্ত ক্রীড়া ঘটনা
ম্যাট বাজ্‌বি

স্যার আলেক্সান্ডার ম্যাথিউ বাজবি, সিবিই, (জন্ম ২৬ মে, ১৯০৯ – ২০ জানুয়ারি, ১৯৯৪) ছিলেন একজন স্কটিশ ফুটবল খেলোয়াড় ও ম্যানেজার, যিনি ১৯৪০, ১৯৫০ ও ১৯৬০ দশকে লিভারপুল ফুটবল ক্লাবে খেলার জন্য এবং ১৯৪৫-১৯৬৯ ও ১৯৭০-১৯৭১ মৌসুমে ম্যানচেস্টার ইউনাইটেডের ম্যানেজারের জন্য বিখ্যাত। তিনি ম্যানচেস্টার ইউনাইটেড ক্লাবের ইতিহাসে সবচেয়ে বেশি সময় ম্যানেজারের দায়িত্ব পালন করেছেন যার ঠিক পরেই বর্তমান মানেজার স্যার অ্যালেক্স ফার্গুসনের অবস্থান।

জীবনী 
বাজ্‌বি জন্মগ্রহণ করেছিলেন অর্বিস্টনের খনিশ্রমিকের ঘরে। তার পিতা ও চাচারা প্রথম বিশ্বযুদ্ধের সময় মারা গিয়েছিলেন।

খেলোয়াড় হিসেবে বাজ্‌বি ম্যানচেস্টার সিটি ক্লাবে তার ক্যারিয়ার শুরু করেন এবং ১৯৩৪ সালে এফএ কাপ মেডেল জেতেন। লিভারপুলের ম্যানেজার জর্জ প্যাটারসন পরবর্তীকালে ৮,০০০ পাউন্ডের বিনিময়ে ১৯৩৬ সালের মার্চে তাকে দলে ভেড়ান। সেবছর ১৪ মার্চ হাডার্সফিল্ড দলের বিপক্ষে লিভারপুলের পক্ষে তার অভিষেক ঘটে, যাতে লিভারপুল ০-১ গোলে পরাজিত হয়। একমাস পরে তিনি লিভারপুলের পক্ষে প্রথম গোল করেন যাতে তার দল ব্ল্যাকবার্নের বিপক্ষে ২-২ গোলে ড্র করে।

শীঘ্রই বাজবি তার জার্সি নম্বর রাখেন ৪। পরবর্তী তিন মৌসুমে তিনি প্রায় কোন খেলায়ই অনুপস্থিত ছিলেন না। এই নিয়মিত দক্ষতা তাকে লিভারপুলের অধিনায়কত্ব এনে দেয় এবং তিনি ক্লাবকে উচ্চ পর্যায়ে নিয়ে যেতে সাহায্য করেন।

বাজবি প্রথমদিকে ফরোয়ার্ড হিসেবে খেলতে শুরু করলেও পরবর্তীকালে রাইট-হাফ হিসেবে খেলতেন। তৎকালীন দলে জিমি ম্যাকডুগাল ও টম ব্র্যাডশকে নিয়ে বাজবি লিভারপুলের সেরা রক্ষণভাগ গড়ে তুলেন।

লিভারপুলে বব পেইজলি যোগদানের পর তিনি বাজবিকে তার সহকারী হিসেবে নিয়োগ দেন এবং এভাবেই তিনি ম্যানেজারের দায়িত্বের সাথে পরিচিত হন। ববের সাথে তার আজীবন বন্ধুত্ব ছিল।

দ্বিতীয় বিশ্বযুদ্ধ বাজবির খেলোয়াড়ি জীবনের সমাপ্তি ঘটায়। অনেক খেলোয়াড়ের মত তিনিও কিং'স লিভারপুল রেজিমেন্ট এ যোগ দেন।

তথ্যসূত্র

বহিঃসংযোগ 
 
 English Football Hall of Fame Profile
 Official player profile at Liverpoolfc.tv
 Player profile at LFChistory.net
 Player profile at Manutdzone.com
 Player bio at the Scottishfa.co.uk

বাজবি, ম্যাট
বাজবি, ম্যাট
বাজবি, ম্যাট
বাজবি, ম্যাট
বাজবি, ম্যাট
এএফসি বোর্নমাথের যুদ্ধকালীন অতিথি খেলোয়াড়
ব্রেন্টফোর্ড ফুটবল ক্লাবের যুদ্ধকালীন অতিথি খেলোয়াড়
চেলসি ফুটবল ক্লাবের যুদ্ধকালীন অতিথি খেলোয়াড়
ম্যানচেস্টার সিটি ফুটবল ক্লাবের খেলোয়াড়
মিডলজব্রা ফুটবল ক্লাবের যুদ্ধকালীন অতিথি খেলোয়াড়
রেডিং ফুটবল ক্লাবের যুদ্ধকালীন অতিথি খেলোয়াড়
স্কটল্যান্ডীয় ফুটবলার
স্কটল্যান্ডের আন্তর্জাতিক ফুটবলার
ইংরেজ ফুটবল লিগের খেলোয়াড়
দ্বিতীয় বিশ্বযুদ্ধে ব্রিটিশ সেনা কর্মকর্তা
রয়্যাল আর্মি ফিজিক্যাল ট্রেনিং কোরের সৈনিক
কমান্ডার অব দি অর্ডার অব দ্য ব্রিটিশ এম্পায়ার
নাইটস ব্যাচেলর
বিএএসই জাম্পিং

বিএএসই জাম্পিং এক ধরনের প্যারাস্যুট জাম্পিং। প্যারাস্যুট পরে জাম্পাররা উঁচু স্থান থেকে লাফ দেয়ার খেলা এটি। বিএএসই মানে হল বিল্ডিং, এন্টেনা, স্প্যান, আর্থ। এসব এলাকা থেকে প্যারাস্যুট নিয়ে লাফিয়ে পড়ার নাম বিএএসই জাম্প।

এই খেলার আবিষ্কারক একজন স্লোভাক। তার নাম এস বেনিয়ে। তিনি ১৯১৩ সালে তার আবিষ্কার করা বিশেষ প্যারাস্যুট নিয়ে ৪১ তলা উঁচু বিল্ডিং থেকে ঝাঁপিয়ে পড়েন। এই বিল্ডিংয়ের বিপরীতে ছিল আমেরিকার পেটেন্ট অফিস। তবে তিনি ঝাপ দিয়েছিলেন খেলা দেখানোর জন্য নয় বরং তার তৈরি প্যারাস্যুট বিক্রির জন্য। সেই লাফ দেখার জন্য আমেরিকার সামরিক বিভাগের বিশেষজ্ঞরা উপস্থিত ছিলেন। তারা এসেছিলেন প্যারাস্যুটটির কার্যকারিতা পরীক্ষা করতে। এস বেনিয়ে এরপর ১৯১৪ সালে একটি এরোপ্লেন থেকে এই প্যারাস্যুট নিয়ে লাফ দেন। ১৯১৪ সালে প্রথম বিশ্বযুদ্ধে আমেরিকার পাইলটরা এই প্যারাস্যুটটি ব্যবহার করত।

১৯৭৫ সালে ডন বোয়েসেল নামক এক ব্যক্তি আমেরিকার ওয়ার্ল্ড ট্রেড সেন্টার থেকে প্যারাস্যুট নিয়ে লাফ দেন। তাকে প্রথম বিএএসই জাম্পার বলা হয়। তবে আধুনিক বিএএসই জাম্পিং শুরু হয় ১৯৮০ সাল থেকে। চার বন্ধু মিলে এই খেলাটিকে এক্তি বিশেষ স্পোর্টসের জায়গায় নিয়ে যান। তারা চারজন হলেন ফিল স্মিথ, ফিল মেফিল্ড, কার্ল বেনিশ এবং জিন বেনিশ। ১৯৮৪ সালে কার্ল বেনিশ নরওয়েতে লাফ দিতে গিয়ে নিহত হন। একারণে তাকে এই খেলার প্রান পুরুষ বলা হয়।

বিএএসই জাম্পারদের প্রিয় এলাকা হচ্ছে আমেরিকার ইউডাহোর স্নেক রিভারের উপর অবস্থিত পেরিন ব্রিজ(উচ্চতা ১৫০ মিটার)। এছাড়া পাকিস্তানের গ্রেট তরঙ্গ(উচ্চতা ২১০০ মিটার), ব্রাজিলের রিওডি জেনেরিওর জেসাসের মূর্তি, মালয়শিয়ার টুইন টাওয়ার, ভেনেজুয়েলার সাল্টো ডেল এঞ্জেলা ফল্‌স্‌, নরওয়ের ট্রল ওয়াল(উচ্চতা ১৮০০ মিটার), মেক্সিকোর সান্তো দে লস গোলানদৃনাস গুহা প্রভৃতি স্থান বিএএসই জাম্পারদের প্রিয় এলাকা। তবে বিএএসই জাম্পারদের সবচেয়ে প্রিয় এলাকা নরওয়ে। ভূমি বৈচিত্র এবং লোকেশনের কারণে নরওয়েকে বিএএসই জাম্পারদের মক্কা বলা হয়।

এই লাফ দিতে গিয়ে আহত বা নিহত হবার সম্ভাবনা থাকে বলে অনেক দেশে এই খেলা নিষিদ্ধ। সাধারণ প্যাস্যুট নিয়ে এই লাফ দেয়া অতি বিপজ্জনক। কারণ যথা সময়ে প্যারাস্যুট না খুললে মৃত্যু অবধারিত। অল্প উচ্চতায় লাফ দিলে অনেক সময় প্যারাস্যুট নাও খুলতে পারে। তাই এ ধরনের লাফ দেয়ার জন্য বিশেষ ধরনের প্যারাস্যুট ব্যবহার করা হয়।
বিএএসই জাম্পারদের অনেক কয়েকটি এসোসিয়েশন বিদ্যমান। এগুলোর মধ্যে অন্যতম হল কিফ জাম্পার এসোসিয়েশন অব আমেরিকা।

প্যারাস্যুটিং
বিপজ্জনক ক্রীড়া
লম্ফ ক্রীড়া
বহিরঙ্গন চিত্তবিনোদন
বাংলাদেশ প্রিমিয়ার লিগ (ফুটবল)

বাংলাদেশ প্রিমিয়ার লিগ বাংলাদেশ ফুটবল ফেডারেশন আয়োজিত বাংলাদেশের ক্লাব ফুটবলের শীর্ষ বিভাগ।

ইতিহাস
২০০৭ সালে এটি শুরুর সময় নাম ছিল বি-লিগ। ২০১০ সালে লিগের নামকরণ করা হয় বাংলাদেশ লিগ। ২০১২ তে লিগের নাম আবারো পরিবর্তন করে বর্তমান নাম রাখা হয়। বর্তমানে ২০১৮-২০১৯ সিজনে এই লিগের স্পন্সর টিভিএস। যে কারণে এই লিগটি টিভিএস বাংলাদেশ প্রিমিয়ার লিগ নামেও পরিচিত।
২০১৫ ও ২০১৬ সালে স্পন্সর ছিলো যথাক্রমে মান্যবর এবং জেবি গ্রুপ। লিগও সেই নামে পরিচিত ছিলো। ২০১৭ তে এর স্পন্সর সাইফ পাওয়ার ব্যাটারি।

২০০০ সালে জাতীয় একটি লিগ শুরুর পূর্বে ঢাকা লিগ ছিল বাংলাদেশের ফুটবল অঙ্গনের সবচেয়ে গুরুত্বপূর্ণ লিগ।

বর্তমান  ক্লাবসমূহ

২০২৪–২৫-এর ক্লাবসমূহ

২০২৪–২৫ বাংলাদেশ প্রিমিয়ার লিগের স্টেডিয়াম 
 বসুন্ধরা কিংস এরিনা, ঢাকা 
শহীদ ধীরেন্দ্রনাথ দত্ত স্টেডিয়াম, কুমিল্লা 
শেখ ফজলুল হক মনি স্টেডিয়াম, গোপালগঞ্জ 
লেফটেন্যান্ট মতিউর রহমান স্টেডিয়াম, মুন্সিগঞ্জ 
মুক্তিযুদ্ধ স্মৃতি স্টেডিয়াম, রাজশাহী 
রফিক উদ্দিন ভূঁইয়া স্টেডিয়াম, ময়মনসিংহ

বিজয়ীদের তালিকা

মৌসুম অনুযায়ী সফল ক্লাব

মোট চ্যাম্পিয়নশিপ 
বাংলাদেশ প্রিমিয়ার লিগ (পূর্বের বি লিগ অথবা বাংলাদেশ লিগ) চালুর পর চাম্পিয়ন হওয়া ক্লাবগুলোর তালিকা নিন্মরূপ।

সর্বাধিক গোলদাতা

সম্প্রচার ও টেলিভিশন স্বত্ব 
বাংলাদেশ টেলিভিশন এবং বৈশাখী টিভি ২০১৬ মৌসুমের ১৩২ ম্যাচ সরাসরি সম্প্রচার করে। রেডিও নেক্সট ২০১৬ মৌসুমের খেলাগুলোর ধারাবিবরণী প্রচার করেছে। মে, ২০১৯ হতে আইএসপি-কে বাফুফে বিপিএল, বিসিএল সহ ঘরোয়া প্রতিযোগিতার স্বত্ব প্রদান করে, সে অনুযায়ী আইএসপি-এর সম্প্রচার সহযোগী বাংলা টিভি বিপিএল-এর খেলা সম্প্রচার শুরু করে ২০১৯ সাল হতে বিপিএল-এর সকল ম্যাচ 'মাইকুজু' নামক একটি 'অনলাইন স্ট্রিমিং' সেবা প্রদানকারী প্লাটফর্মে সরাসরি সম্প্রচার করা হচ্ছে। ২০২০ ও ২০২১ সাল পর্যন্ত বাংলা টিভি খেল সম্প্রচার করে।  বর্তমানে "T sports" চ্যানেলে সরাসরি সম্প্রচার করা হচ্ছে। পাশাপাশি টি স্পোর্টস এ্যাপস, ইউটিউব, ফেসবুকে সরাসরি সম্প্রচার হচ্ছে। পোস্ট প্রডাকশন হিসেবে কাজ করছে।

টিভি সম্প্রচার স্বত্বঃ

১. বাংলাদেশ টেলিভিশন। (বিটিভি)

২. বৈশাখী টিভি।

৩. চ্যানেল নাইন।

৪. বাংলা টিভি।

৫. টি স্পোর্টস। (বর্তমান)

তথ্যসূত্র

বহিঃসংযোগ 
 বিপিএল ফুটবল (অফিসিয়াল ওয়েবসাইট)
ফুটবল ফেডারেশন (অফিসিয়াল ওয়েবসাইট)
 বাংলাদেশ প্রিমিয়ার লিগ (ফিফা.কম)
 বাংলাদেশ ফুটবল ফেডারেশন
 ফিফা.কম  এ বাংলাদেশ প্রিমিয়ার লিগ
বিপিএল-এর হারিয়ে যাওয়া ভেন্যু
 সকারওয়ে.কম

বাংলাদেশের ফুটবল প্রতিযোগিতা
বাংলাদেশ ফুটবল প্রিমিয়ার লিগ
বাংলাদেশের ফুটবল লিগ
এশিয়ার শীর্ষ স্তরের ফুটবল লিগ
২০০৭-এ বাংলাদেশে প্রতিষ্ঠিত
সেন্ট লুসিয়া

সেন্ট লুসিয়া ক্যারিবীয় অঞ্চলের একটি দ্বীপ রাষ্ট্র।

নগরায়ন
সেন্ট লুসিয়া রাজধানী শহর কাস্ট্রি (জনসংখ্যা ৬০,২৬৩) যেখানে জনসংখ্যার ৩২.৪% বসবাস করে। অন্যান্য প্রধান শহরে মধ্যে গ্রোস আইসলেট, Soufrière, এবং ভিয়ুক দুর্গ অন্তর্ভুক্ত।

অর্থনীতি
সবচেয়ে বেশি কর ফাঁকি দেওয়া হয় এমন ১৭টি দেশের তালিকায় স্থান পেয়েছে এই দ্বীপ রাষ্ট্র।

অভিবাসন
এই দেশে এয়ারপোর্ট থেকে ভিসা মিলে।

আন্তর্জাতিক খ্যাতি
জনসংখ্যার অনুপাতে নোবেল বিজয়ীর তালিকায় দ্বিতীয়তে অবস্থান করছে সেন্ট লুসিয়া।

চিত্রশালা

তথ্যসূত্র

 ইংরেজি উইকি অনূদিত

উত্তর আমেরিকার রাষ্ট্র
ক্যারিবীয় দ্বীপ
১৯৭৯-এ প্রতিষ্ঠিত রাষ্ট্র ও অঞ্চল
জাতিসংঘের সদস্য রাষ্ট্র
ক্যারিবীয় সম্প্রদায়ের সদস্য রাষ্ট্র
পূর্ব ক্যারিবীয় রাষ্ট্রগুলির সংস্থার সদস্য রাষ্ট্র
আন্তর্জাতিক সংস্থা দে লা ফ্রাঙ্কোফোনির সদস্য রাষ্ট্র
ইংরেজি ভাষী দেশ ও অঞ্চল
ক্যারিবীয় রাষ্ট্র
দ্বীপ রাষ্ট্র
কমনওয়েলথ অব নেশনসের সদস্য
ছোট দ্বীপ উন্নয়নশীল রাষ্ট্র
উইন্ডওয়ার্ড দ্বীপ
সার্বভৌম রাষ্ট্র
১৮০৩-এ উত্তর আমেরিকায় প্রতিষ্ঠিত
১৯৭৯-এ উত্তর আমেরিকায় প্রতিষ্ঠিত
সুগুমি ওহতা

সুগুমি ওহবা একজন জাপানি মাঙ্গা রচয়িতার ছদ্মনাম। তিনি তার অনবদ্য সৃষ্টি ডেথ নোট মাঙ্গা সিরিজের জন্য পরিচিত। তাকেশি ওবাতার অঙ্কন সংবলিত এই মাঙ্গা ধারাবাহিকটি ২০০৩ থেকে ২০০৬ পর্যন্ত রচিত হয় এবং এর প্রায় ৩০ মিলিয়ন কপি বিক্রি হয়েছে। তার ও ওবাতার দ্বিতীয় ধারাবাহিক বাকুম্যান (২০০৮-২০১২)-ও সফল হয় এবং এর ১৫ মিলিয়ন কপি বিক্রি হয়। ২০১৪ সালে ওহবা মাই লিটল মনস্টার-এর রচয়িতা রোবিকোর সাথে মিলে স্কিপ! ইয়ামাদা-কুন রচনা করেন। ওবাতার সাথে তার আরেকটি ধারাবাহিক প্লাটিনাম এন্ড ২০১৫ সালের ডিসেম্বর থেকে প্রকাশিত হচ্ছে।

তথ্যসূত্র

জীবিত ব্যক্তি
ছদ্মনামধারী লেখক
মাঙ্গা শিল্পী
অশনাক্ত ব্যক্তি
ডেথ নোট
২১শ শতাব্দীর ছদ্মনামধারী লেখক
অ্যাব্লাস্টিন

অ্যাব্লাস্টিন  টিকাদানের ফলে রক্তরসে সৃষ্ট অ্যান্টিবডির মতো এক প্রকার রাসায়নিক পদার্থ যা সংক্রামক জীবাণুর বৃদ্ধি রোধ করে। ইঁদুরের Trypanosoma lewsi সংক্রমনের ফলে সংঘটিত সিরাম প্রতিক্রিয়া এর একটি ভালো উদাহরণ। সংক্রমণের কয়েকদিন পর অ্যাব্লাস্টিন উৎপন্ন হয় এবং ক্রমশ Trypanosome এর বৃদ্ধি কমিয়ে দেয়। রক্তরসের গ্লোবিউলিন অংশে অ্যাব্লাস্টিনের কার্যকারিতা দেখা যায় এবং এটি এক প্রাণীর দেহ থেকে সংগ্রহ করে অন্য প্রাণীর দেহে ঢুকিয়ে দেওয়া হয়।

তথ্যসূত্র 

ঔষধ প্রস্তুতি ও ব্যবহার বিজ্ঞান
জীবাণু রোধক
ঔষধ
উদর

উদর মেরুদন্ডী প্রাণীর দেহের একটি প্রধান অংশ। এটি বক্ষদেশের পশ্চাদ্ভাগে থাকে। স্তন্যপায়ী প্রাণীর ক্ষেত্রে এর পুরোভাগে মধ্যচ্ছদা থাকে এবং পশ্চাদ্ভাগে শ্রোণি থাকে। মধ্যচ্ছদা উদর-গহবর থেকে প্লুরাল এবং পেরিকোর্ডিয়াল গহবরকে পৃথক রাখে। একময়াত্র স্তন্যপায়ী ছাড়া সব মেরুদন্ডী প্রাণীর ফুসফুস এবং উদরের viscera একই সাধারণ গহবরের মধ্যে থাকে যা Pluero-peritoneal cavity নামে পরিচিত।

উদর গহবরে অবস্থিত viscera সমূহ একটি পেরিটোনিয়াল পর্দা দিয়ে মোড়ানো থাকে। বিভিন্ন অঙ্গ থেকে পেরিটোনিয়াল পর্দা দেহ প্রাচীরে Mesenteries আকারে আটকানো থাকে। কিছু কিছু পর্দার ভাঁজ Omentum তৈরি করে।

অর্থ্রোপড এবং অন্যান্য প্রাণীর দেহের উদরের অংশ বোঝানোর জন্য abdomen শব্দটি ব্যবহৃত হয়ে থাকে।

তথ্যসূত্র

বহিঃসংযোগ 

 

 
 
প্রাণী অঙ্গসংস্থান
প্রাণি শারীরস্থান
ঢাকা সিনিয়র ডিভিশন ফুটবল লিগ

ঢাকা লিগ বর্তমান নাম ঢাকা সিনিয়র ডিভিশন ফুটবল লিগ হলো বাংলাদেশের তৃতীয় স্তরের ফুটবল লিগ। ২০০৬ সাল পর্যন্ত  বাংলাদেশ ফুটবল ফেডারেশনের শীর্ষ বিভাগ ছিল। কেবল ঢাকার কয়েকটি দলকে নিয়ে এই লিগ খেলা হত।

অতীতের বিজয়ী 

 ১৯৪৮: ভিক্টোরিয়া স্পোর্টিং ক্লাব
 ১৯৪৯: পূর্ব পাকিস্তান জিমখানা
 ১৯৫০: ঢাকা ওয়ান্ডারার্স ক্লাব
 ১৯৫১: ঢাকা ওয়ান্ডারার্স ক্লাব
 ১৯৫২: বেঙ্গল গভর্নমেন্ট প্রেস
 ১৯৫৩: ঢাকা ওয়ান্ডারার্স ক্লাব
 ১৯৫৪: ঢাকা ওয়ান্ডারার্স ক্লাব
 ১৯৫৫: ঢাকা ওয়ান্ডারার্স ক্লাব
 ১৯৫৬: ঢাকা ওয়ান্ডারার্স ক্লাব
 ১৯৫৭: মোহামেডান স্পোর্টিং ক্লাব
 ১৯৫৮: আজাদ স্পোর্টিং

 ১৯৫৯: মোহামেডান স্পোর্টিং ক্লাব
 ১৯৬০: ঢাকা ওয়ান্ডারার্স ক্লাব
 ১৯৬১: মোহামেডান স্পোর্টিং ক্লাব
 ১৯৬২: ভিক্টোরিয়া স্পোর্টিং ক্লাব
 ১৯৬৩: মোহামেডান স্পোর্টিং ক্লাব
 ১৯৬৪: ভিক্টোরিয়া স্পোর্টিং ক্লাব
 ১৯৬৫: মোহামেডান স্পোর্টিং ক্লাব
 ১৯৬৬: মোহামেডান স্পোর্টিং ক্লাব
 ১৯৬৭: পূর্ব পাকিস্তান আইডিসি
 ১৯৬৮: পূর্ব পাকিস্তান আইডিসি
 ১৯৬৯: পূর্ব পাকিস্তান আইডিসি

 ১৯৭০: পূর্ব পাকিস্তান আইডিসি
 ১৯৭১: শেষ হয়নি
 ১৯৭২: শেষ হয়নি
 ১৯৭৩: বাংলাদেশ আইডিসি (বিজেএমসি)
 ১৯৭৪: আবাহনী ক্রীড়া চক্র
 ১৯৭৫: মোহামেডান স্পোর্টিং ক্লাব
 ১৯৭৬: মোহামেডান স্পোর্টিং ক্লাব
 ১৯৭৭: আবাহনী ক্রীড়া চক্র
 ১৯৭৮: মোহামেডান স্পোর্টিং ক্লাব
 ১৯৭৯: বিজেএমসি (বাংলাদেশ জুট মিল করপোরেশন)
 ১৯৮০: মোহামেডান স্পোর্টিং ক্লাব

 ১৯৮১: আবাহনী ক্রীড়া চক্র
 ১৯৮২: মোহামেডান স্পোর্টিং ক্লাব
 ১৯৮৩: আবাহনী ক্রীড়া চক্র
 ১৯৮৪: আবাহনী ক্রীড়া চক্র
 ১৯৮৫: আবাহনী ক্রীড়া চক্র
 ১৯৮৬: মোহামেডান স্পোর্টিং ক্লাব
 ১৯৮৭: মোহামেডান স্পোর্টিং ক্লাব
 ১৯৮৮/১৯৮৯: মোহামেডান স্পোর্টিং ক্লাব
 ১৯৮৯/১৯৯০: আবাহনী ক্রীড়া চক্র
 ১৯৯১: অনুষ্ঠিত হয়নি
 ১৯৯১/১৯৯২: আবাহনী ক্রীড়া চক্র

প্রিমিয়ার ডিভিশন লিগ 
 ১৯৯৩: মোহামেডান স্পোর্টিং ক্লাব
 ১৯৯৪: আবাহনী লিমিটেড
 ১৯৯৫: আবাহনী লিমিটেড
 ১৯৯৬: মোহামেডান স্পোর্টিং ক্লাব
 ১৯৯৭/১৯৯৮: মুক্তিযোদ্ধা সংসদ ক্রীড়া চক্র
 ১৯৯৯: মোহামেডান স্পোর্টিং ক্লাব
 ২০০০: মুক্তিযোদ্ধা সংসদ ক্রীড়া চক্র
 ২০০১: আবাহনী লিমিটেড
 ২০০২: মোহামেডান স্পোর্টিং ক্লাব
 ২০০৩-০৪: ব্রাদার্স ইউনিয়ন
 ২০০৫: ব্রাদার্স ইউনিয়ন
২০০৬ : খেলা হয় নি

সিনিয়র ডিভিশন ফুটবল লিগ
২০০৭-০৮: ফকিরেরপুল ইয়ংমেন্স ক্লাব
২০০৮-০৯: খেলা হয় নি
২০১০: ফকিরেরপুল ইয়ংমেন্স ক্লাব 
২০১১: খেলা হয় নি
২০১২–১৩: বাড্ডা জাগরণী সংসদ
২০১৩–১৪: খেলা হয়নি
২০১৪-১৫: ফকিরেরপুল ইয়ংমেন্স ক্লাব
২০১৫-১৬: খেলা হয় নি
২০১৭: স্বাধীনতা ক্রীড়া সংঘ
২০১৮-১৯: কাওরান বাজার প্রগতি সংঘ
২০২১-২২: সমাজ কল্যাণ ক্রীড়া সংসদ মুগদা

মোট চ্যাম্পিয়নশিপ

তথ্যসূত্র

বাংলাদেশের ফুটবল প্রতিযোগিতা
ঢাকা লিগ
ঢাকা ফুটবল লিগ
বাংলাদেশের ফুটবল লিগ
১৯৪৮-এ প্রতিষ্ঠিত ক্রীড়া লিগ
১৯৪৮-এ পূর্ব পাকিস্তানে প্রতিষ্ঠিত
ঢাকায় ক্রীড়া
এশিয়ার তৃতীয় স্তরের ফুটবল লিগ
ফেডারেশন কাপ (বাংলাদেশ)

ফেডারেশন কাপ (পূর্বে বাংলাদেশ ফেডারেশন কাপ নামে পরিচিত) হচ্ছে বাংলাদেশের পুরুষ ফুটবল ক্লাবের মধ্যকার আয়োজিত ফুটবল প্রতিযোগিতা। এই প্রতিযোগিতাটি ১৯৮০ সালে প্রতিষ্ঠিত হয় এবং বাংলাদেশ ফুটবল ফেডারেশন কর্তৃক পরিচালিত হয়, যা দেশের সব ধরনের প্রতিযোগিতামূলক খেলার কার্যক্রম নিয়ন্ত্রণ করে। দেশের বাংলাদেশ প্রিমিয়ার লিগ এবং অন্যান্য ক্লাবের দলগুলো এই প্রতিযোগিতায় প্রতিদ্বন্দ্বিতা করে, তবে পূর্বে মাঝেমধ্যে কিছু ভারতীয় ক্লাবকে এই প্রতিযোগিতায় অংশগ্রহণ করার ক্ষেত্রে আমন্ত্রণ জানানো হতো। 

এপর্যন্ত এই প্রতিযোগিতাটি ৭টি ক্লাব জয়লাভ করেছে, যার মধ্যে ৫টি ক্লাব একাধিকবার জয়লাভ করেছে। ঢাকা আবাহনী এই প্রতিযোগিতার ইতিহাসের সবচেয়ে সফল ক্লাব, যারা সর্বমোট ১২ বার শিরোপা জয়লাভ করেছে। দ্বিতীয় স্থানে রয়েছে মোহামেডান স্পোর্টিং ক্লাব, যারা এপর্যন্ত ১১ বার। বর্তমান চ্যাম্পিয়ন বসুন্ধরা কিংস ২০২৩–২৪ মৌসুমের ফাইনালে ঢাকা মোহামেডানকে ২–১ গোলে হারিয়ে ক্লাবের ইতিহাসে তৃতীয়বারের মতো ফেডারেশন কাপের শিরোপা ঘরে তুলতে সক্ষম হয়।

বিন্যাস
ফেডারেশন কাপের প্রতিটি আসরে সর্বমোট ১৩টি দল অংশগ্রহণ করে। দলগুলোকে ৪ গ্রুপে বিভক্ত করা হয়। প্রতিটি গ্রুপ হতে দুটি দল নকআউট পর্বে খেলার জন্য উত্তীর্ণ হয়।

ফলাফল

ফাইনাল খেলার ফলাফল

টীকা

ক  – ফলাফল সমতায় থাকায় উভয় দলকেই চ্যাম্পিয়ন হিসেবে ঘোষণা করা হয়।
খ  – দাঙ্গার ফলে ফাইনাল খেলা বাতিল করা হয়েছে, যার ফলে কোন দল চ্যাম্পিয়ন এবং রানার-আপের খেতাব লাভ করতে পারেনি।
গ  – দাঙ্গার পূর্ব পর্যন্ত খেলাটি ০–০ গোলে সমতায় ছিল।

ক্লাব অনুযায়ী

সংস্করণ অনুসারে শীর্ষ গোলদাতা

পৃষ্ঠপোষক

আরও দেখুন 
 বাংলাদেশ ফুটবল ফেডারেশন
 বাংলাদেশ প্রিমিয়ার লিগ (ফুটবল)
 বাংলাদেশ চ্যাম্পিয়নশিপ লিগ

তথ্যসূত্র

বহিঃসংযোগ
  

ফেডারেশন কাপ (বাংলাদেশ)
জাতীয় ফুটবল কাপ
বাংলাদেশের ফুটবল কাপ প্রতিযোগিতা
মুক্তিযোদ্ধা সংসদ ক্রীড়া চক্র

মুক্তিযোদ্ধা সংসদ ক্রীড়া চক্র বাংলাদেশের একটি ফুটবল ক্লাব। এটি ঢাকার দল।

অর্জন 
 জাতীয় ফুটবল চ্যাম্পিয়নশিপ
২০০৩

 বাংলাদেশ ফেডারেশন কাপ: 
১৯৯৪, ২০০১, ২০০৩

এএফসি প্রতিযোগিতায়
 এএফসি ক্লাব চ্যাম্পিয়নশিপ
২০০০: ১ম পর্ব
২০০২: ২য় পর্ব

 এএফসি কাপ
২০০৪: গ্রুব পর্ব
২০০৫: গ্রুব পর্ব

 এশিয়ান কাপ উইনার্স কাপ: দুইবার অংশগ্রহণ করে

বর্তমান খেলোয়াড়েরা
'''২০২২-২৩ মৌসুমের জন্য মুক্তিযোদ্ধা সংসদ ক্রীড়া চক্রের খেলোয়াড়।

কোচিং স্টাফ
 প্রধান কোচ:  আবু ইউসুফ
 গোলকিপিং কোচ:  পিয়ারুজ্জামান পনির

পৃষ্টপোষক 
২০১৪ সালে বিবিএস কেবলস, দলটির পৃষ্ঠপোষক ছিল।

তথ্যসূত্র

বহিঃসংযোগ 
 Muktijoddha Sangsad KS on BanglaFootball.net

বাংলাদেশের ফুটবল ক্লাব
১৯৭৮-এ প্রতিষ্ঠিত ফুটবল ক্লাব
মুক্তিযোদ্ধা সংসদ ক্রীড়া চক্র
বাংলাদেশে ক্রীড়া
১৯৭৮-এ বাংলাদেশে প্রতিষ্ঠিত
আলজেরিয়ার স্বাধীনতা যুদ্ধ

আলজেরিয়ার স্বাধীনতা যুদ্ধ () ছিল ফ্রান্সের শাসনের বিরুদ্ধে আলজেরিয়ার স্বাধীনতার লড়াই । ১৯৫৪ থেকে ১৯৬২ পর্যন্ত এই যুদ্ধ চলে। ১৯৬২ সালের জুলাই মাসে ফ্রান্সের ঔপনিবেশিক শাসনের অবসান ঘটিয়ে স্বাধীন দেশ হিসেবে আলজেরিয়ার অভ্যুদয় হয়। আলজেরিয়ার স্বাধীনতা যুদ্ধ ছিল কোন ইউরোপীয় শক্তি ও তার উপনিবেশের মধ্যে সংঘটিত দীর্ঘতম যুদ্ধ। যুদ্ধটি ফ্রান্সের অভ্যন্তরীণ স্থিতিশীলতার উপর হুমকি হয়ে দাঁড়িয়েছিল। ফ্রোঁ দ্য লিবেরাসিওঁ নাসিওনাল (Front de Libération Nationale) বা আলজেরীয় জাতীয় মুক্তি ফ্রন্ট শহর ও গ্রামাঞ্চলে এই গেরিলা যুদ্ধে নেতৃত্ব দেয়।

যুদ্ধে ৯০ লক্ষ আলজেরীয় অধিবাসীর প্রায় ৫ লক্ষ নিহত হন।

তথ্যসূত্র 

আলজেরিয়ার ইতিহাস
ফ্রান্সের ইতিহাস
স্বাধীনতা যুদ্ধ
২০শ শতাব্দীর সশস্ত্র সংঘাত
আলজেরিয়ায় সরকারি ছুটির দিন
ছায়াযুদ্ধ
আফ্রিকার রাষ্ট্র ও জনগণ জড়িত যুদ্ধ
ফ্রেদেরিক মিস্ত্রাল

ফ্রেদেরিক মিস্ত্রাল () (৮ সেপ্টেম্বর, ১৮৩০ - ২৫ মার্চ, ১৯১৪) বিখ্যাত ফরাসি সাহিত্যিক। তিনি ১৯০৪ সালে আরেক বিখ্যাত স্পেনীয় সাহিত্যিক হোসে এচেগারাইয়ের সাথে যৌথভাবে সাহিত্যে নোবেল পুরস্কার লাভ করেন।

জীবনী 
মিস্ত্রাল ১৮৩০ সালের ৮ই সেপ্টেম্বর তারিখে ফ্রান্সের মাইয়ান গ্রামে জন্মগ্রহণ করেন। তার পিতা ফ্রান্সের রোন নদীর উপত্যকার সম্ভ্রান্ত কৃষক ছিলেন। এই রোন উপত্যকাতে মিস্ত্রালের শৈশব ও কৈশোর কেটেছে। এই স্থানের প্রাকৃতিক সৌন্দর্য তাকে ছোটবেলাতেই বিমোহিত করেছে। এর ফলে তখন থেকেই তার মধ্যে কাব্যিক প্রতিভার জন্ম হয়। তিনি পড়াশোনা করেছিলেন আভিনিয়োঁ কলেজে। কলেজ জীবনেই তিনি হোমার, ভার্জিল এবং অন্যান্য বিখ্যাত লেখকদের সাহিত্য পড়ে ফেলেছিলেন। কলেজের পাঠ শেষ করে তিনি আইন বিষয়ে উচ্চতর পড়াশোনা শুরু করেন। আইনশাস্ত্রে পড়লেও তার মধ্যে কাব্যচর্চার প্রেরণা সর্বদা জাগরূক ছিল। আইন পাশ করার পর ১৮৫১ সালে তাই তিনি পুরোদমে সাহিত্যচর্চা শুরু করেন।

তার সাহিত্যচর্চায় সাথী হয়েছিলেন তার বেশ কিছু বন্ধু। এই বন্ধুদের সাথে মিলেই তিনি ফ্রান্সের বিখ্যাত অক্সিটান তথা প্রোভঁসাল সাহিত্যের পুনরুজ্জীবনের জন্য একসাথে কাজ করা শুরু করেন। এই সাহিত্য ১২শ-১৩শ শতকে ফ্রান্সের অন্যতম প্রভাবশালী সাহিত্য হিসেবে প্রতিষ্ঠিত হয়েছিল। এই পুনরুজ্জীবন কর্মে তাদের প্রাথমিক কাজ ছিল একটি সাহিত্য মুখপাত্র তথা সাময়িকী প্রকাশ। তারা এই সাময়িকীর নাম দিয়েছিলেন আলমানাক দ্য প্রোভাঁস। এই সাহিত্য ধারা চর্চার সময়ই মিস্ত্রাল তার বিখ্যাত মহাকাব্য মিরেইও (Mireio')' রচনা করেন। এই মহাকাব্যের বিষয়বস্তু ছিল এক কিশোরীর প্রেমের আকুতি। এই মহাকাব্য পাঠ করে আরেক বিখ্যাত ফরাসি কবি আলফোঁস দ্য লামার্তিন (Alphonse De Lamartine) বলেছিলেন:

মিস্ত্রালের আরেক বিখ্যাত কাব্যগ্রন্থ Leis isclas d'aur (স্বর্ণদ্বীপপুঞ্জ) প্রকাশিত হয় ১৮৫৭ সালে। এই বই প্রকাশের প্রায় এক বছর পর অর্থাৎ ১৮৫৮ সালের দিকে মিস্ত্রাল দিজোঁ শহরের মেরি বিভিইরি নামে এক মহিলাকে বিয়ে করেন। তার জীবনের শেষ রচনা ছিল Anglore: The Song of the Rhone। এই কাবিতায় তিনি তার বাল্যকালের স্মৃতিবিজড়িত রোন নদীর গতিপথের দুই পাশের প্রাকৃতিক দৃশ্য বর্ণনা করেছেন। মিস্ত্রাল শেষ জীবনে ব্রঙ্কাইটিস রোগে আক্রান্ত হন। এই রোগের কারণেই তিনি ১৯১৪ সালের মার্চ ২৫ তারিখে মৃত্যুবরণ করেন।

 রচনাসমূহ 

 Mirèlha (১৮৫৯) - ইংরেজি অনুবাদ গ্রন্থ - ফরাসি সংস্করণ
 Calendau (১৮৬৭) - ইংরেজি অনুবাদ গ্রন্থ
 Leis isclas d'aur (১৮৭৬) - ইংরেজি অনুবাদ গ্রন্থ : খণ্ড ১, খণ্ড ২
 Nerta, nouvelle (১৮৮৪) - ইংরেজি অনুবাদ গ্রন্থ
 La reina Joana, drame (১৮৯০) - ইংরেজি অনুবাদ গ্রন্থ
 Lo poèma dau Ròse (১৮৯৭) - ইংরেজি অনুবাদ গ্রন্থ
 Moun espelido, Memòri e Raconte (Mes mémoires) (১৯০৬) - ইংরেজি অনুবাদ গ্রন্থ
 Discours e dicho (১৯০৬) - ইংরেজি অনুবাদ গ্রন্থ; Memòrias e racòntes
 Revirada de la Genèsi (১৯১০) - ইংরেজি অনুবাদ গ্রন্থ
 Leis Olivadas (১৯১২) - ইংরেজি অনুবাদ গ্রন্থ
 Lo Tresaur dau Felibritge (১৮৭৮-৮৬), অভিধান
 Proso d’Armana (posthume) (১৯২৬, ১৯২৭, ১৯৩০) - ইংরেজি অনুবাদ গ্রন্থ
 Coupo Santo'' (১৮৬৭)

পাদটীকা

বহিঃসংযোগ 
 ফ্রেদেরিক মিস্ত্রালের জীবনী
 NotreProvence.fr-এ ফ্রেদেরিক মিস্ত্রালের জীবনী

১৮৩০-এ জন্ম
১৯১৪-এ মৃত্যু
ফরাসি কবি
ফরাসি লেখক
১৯শ শতাব্দীর ফরাসি লেখক
২০শ শতাব্দীর ফরাসি লেখক
১৯শ শতাব্দীর অভিধান লেখক
নোবেল বিজয়ী সাহিত্যিক
ফরাসি নোবেল বিজয়ী
ফরাসি ভাষাতাত্ত্বিক
ফরাসি রোমান ক্যাথলিক
ম্যানচেস্টার

ম্যানচেস্টার ইংল্যান্ডের একটি শহর ও গ্রেটার ম্যানচেস্টার কাউন্টির একটি মেট্রোপলিটন বোরো। ১৮৫৩ সাল থেকে ম্যানচেস্টার ইংল্যান্ডের শহর হিসেবে মর্যাদা পেয়ে আসছে। এর জনসংখ্যা ৪৪১,২০০ যা জনসংখ্যার দিক দিয়ে গ্রেটার ম্যানচেস্টারের বৃহত্তম শহর। গ্রেটার ম্যানচেস্টারের শহরতলীর কিছু অংশ ম্যানচেস্টারের মধ্যে পড়েছে যার জনসংখ্যা ২,২৪০,২৩০, যা একে যুক্তরাজ্যের তৃতীয় বৃহত্তম শহরতলীর মর্যাদা দিয়েছে।

উত্তর ইংল্যান্ডের সর্ববৃহৎ শহর, ম্যানচেস্টারকে প্রায়শই উত্তর ইংল্যান্ডের রাজধানী বলা হয়ে থাকে। ম্যানচেস্টার বর্তমানে শিল্পকলা, গণমাধ্যম, উচ্চ শিক্ষা, ও বাণিজ্য কেন্দ্র এবং যুক্তরাজ্যের দ্বিতীয় শহর হিসেবে পরিচিতি পেয়েছে। লন্ডন ও এডিনবার্গের পর এটি যুক্তরাজ্যের তৃতীয় বৃহত্তম এলাকা যতে বিদেশীরা ঘুরতে আসেন।

অর্থনীতি
ম্যানচেস্টার বিশ্বের প্রথম শিল্প নগরী হিসেবে আখ্যায়িত হয়েছে। বিশ্বের প্রথম শিল্প বিপ্লব ম্যানচেস্টার শহরে অনুষ্ঠিত হয়েছে। বিশ্বের টেক্সটাইল সামগ্রী নির্মাণ ও সূতা শিল্পের জন্য এটি একটি প্রধান কেন্দ্র। ১৯শতকের শুরুতে এর ডাকনাম হয়েছিল কটনোপোলিশ। ম্যানচেস্টারের বিস্তীর্ণ অঞ্চলে সূতার মিলের আধিক্যের কারণেই এই নাম হয়েছে।

সংস্কৃতি
ম্যানচেস্টার সিটি সেন্টার বর্তমানে ইউনেস্কোর বিশ্ব ঐতিহ্যবাহী স্থান এর আপাত তালিকায় স্থান পেয়েছে, যার প্রধান কারণ মূলত এর কারখানা ও খালের নেটওয়ার্ক, যেটির উন্নয়ন শুরু হয়েছে ১৯শতকের শুরুর দিকে।

খেলাধুলা
ম্যানচেস্টার ক্রীড়া ক্ষেত্রেও বিখ্যাত। প্রিমিয়ার লীগের দুটি প্রধান ফুটবল দল ম্যানচেস্টার ইউনাইটেড এবং ম্যানচেস্টার সিটি এই শহরে অবস্থিত। সিটি অফ ম্যানচেস্টার স্টেডিয়াম শহরের গুরুত্বপূর্ণ ফুটবল স্টেডিয়াম।  ২০০২ সালের কমনওয়েলথ গেমস এখানে অনুষ্ঠিত হয়েছে।

পরিবহণ

আকাশপথ
ম্যানচেস্টার বিমানবন্দর শহরের প্রধান ও উত্তর ইংল্যান্ডের বৃহত্তম বিমানবন্দর।

আরও দেখুন
 ম্যানচেস্টার জাহাজ খাল

তথ্যসূত্র 

Hallo liebe leute

ফুটনোট

বহিঃসংযোগ 

 Manchester City Council
 Visit Manchester, the official tourist board
 The Official Manchester City Guide
 BBC Manchester
 Greater Manchester Online - Community News & Info
 Rail map of Greater Manchester
 National Statistics Profile
 Channel M - Greater Manchester's own TV station

ইংল্যান্ডের শহর
গ্রেটার ম্যানচেস্টারের শহর
৭৯-এ প্রতিষ্ঠিত
উত্তর পশ্চিম ইংল্যান্ডের শহর
১ম শতাব্দীতে প্রতিষ্ঠিত জনবহুল স্থান